j 5 De Hirudinibus. 



Caput orbiculare, animali quiescente, ut iam O. F. Mueller notavit, a cauda vix 

 distinguendum. Oculi 8, in series duas longitudinales dispositi, atri, areis albis cincti. 

 Intestini appendicum numero cum Clepsine marginata congruit, forma differt. 

 Ventriculi enim appendicum paria sex priora itemque paris ultimi appendices secun- 

 dariae simplices neque ramosae vel bifurcae. Proboscis tarn exigua ut vix quar- 

 tam tertiamve capitis partem longitudine aequet. - - Testiculorum paria sex amoris 

 tempore extrinsecus conspicua. 



Elegantem hanc speciem in Dania O. F. Mueller detexit; juniora exempla 

 Braun prope Neo-Ruppinum observavit. Alibi hucusque nondum reperta esse 

 videtur. Ipse in lacu prope Tegel inveni, ubi rarissima ad arborum ramos dejectos 

 et in Anodontum testis vacuis occurrit. 



Vertebratorum, (piscium vel Batrachiorum) sanguine nutriri videtur, ut Cl. 

 marginata. Saepius enim contento sanguineo vel atropurpureo ventriculum scaten- 

 tem reperi, Mollusca vero, quae ei obtuli, nunquam aggressa est. Mense Junio 

 <>va plurima (trecenta O. F. Mueller, CL et supra ego numeravimus) saturate 

 vitellina deponit, iisque donee pulli excludantur, quasi incubat. Aspectum quo nil 

 pulchrius mater offert pullis centum et quod excedit onusta; in quovis enim pullo 

 ventriculus elegantissime pinnatus, vitello virescente farctus, oculique octo coccinei 

 conspicui. 



Mirum est, quanta de hac specie tarn clare et distincte ab O. F. Muellero 

 descripta apud Blainvilleum et Moquin-Tandonium confusio. Blainville enim ocu- 

 lorum numero ductus Nephelidi generi earn adnumeravit ipsique postea Nephe- 

 lidi vulgari tanquam varietatem subjunxit. Moquin-Tandon, qua solet levitate, 

 Hirudinem oscillatoriam Saint- Amans hanc Muelleri speciem esse arbitratus, Pisci- 

 colae generi earn adscripsit; imo vero tantum abest, ut vix a Clepsine tessulata 

 Hir. oscillatoria differat (Moqu. Td. Monogr. pg. 18), ut vix ullam potius reperire 

 possis notam, qua Saint-Amansii cum exactissima O. F. Muelleri descriptione 

 congruat. 



3. Clepsine verrucata mihi. 



Corpus subcartilaginosum dilatatum antice vix angustatum, 

 dorso viridi-fuscescenteverrucarum valdeprominentium seriebus 

 sex notatum. Caput subdistinctum. Oculi 6 (rarissime 4) seriebus 

 duabus longitudinalibus subparallelis dispositi. Appendicum 

 ventriculi paria 7, par ultimum inter appendicum intestini par 

 primum et secundum terminatum *). 



i) Non potui quin hunc characterem magis anatomicum quam zoologicum in diagnosin reciperem ; 

 quamvis enim toto jam habitu satis a sequente differat, nullas tamen reperire valui notas exteraas quibus 

 satis distincte ab ea discernatur. Ceterum haec quoque nota quodammodo externa, intestino nimirum sae- 

 pissime, quoties cibo repletum, extrinsecus conspicuo. Alias quoque quae apud nos occurrunt species, si 

 cibo repletas invenias, facillime paris ultimi appendicum ventriculi longitudine et forma distinguere poteris. 



Terminatur enim ultimum ventriculi appendicum par inter intestini appendicum 



A. par primum et secundum in Cl. verrucata, 



B. - secundum et tertium in Cl. complanata, 



C. - tertium et quartum inCl. bioculata, 



